जनवरी से तीन किस्तों में बिल भर सकेंगे किसान
दक्षिणहरियाणा बिजली वितरण निगम नए साल से किसानों को बड़ा तोहफा देने वाला है। निगम ने किसानों के ट्यूबवेल के बिजली बिल हर महीने लेने की बजाए चार-चार महीनों के अंतराल पर लेने का फैसला किया है। निगम अपना नया फैसला एक जनवरी से लागू कर देगा। किसानों को इससे बड़ी राहत मिलेगी।
गौरतलब है कि किसानों को अपने ट्यूबवेल का बिजली बिल को भुगतान हर महीने करना पड़ रहा है। किसानों को बड़ी राहत प्रदान करते हुए निगम ने अब ट्यूबवेल के बिल हर चार महीने बाद इकट्ठे लेने का फैसला किया है। अभी तक हो यह रहा है कि सभी किसान हर महीने ट्यूबवेल का बिल का भुगतान नहीं कर पा रहे हैं, जिसके चलते निगम उनसे सरचार्ज वसूल करने के अलावा उनके कनेक्शन काटने तक की कार्रवाई कर रहा है। नए साल के पहले दिन से किसानों को इस झंझट से मुक्ति मिल जाएगी। वह चार महीने के बाद अपने बिल भर सकेंगे। यानी एक साल में किसानों को सिर्फ तीन बार ट्यूबवेल का बिल भरना होगा। निगम के सूत्रों ने बताया कि फसली सीजन में किसानों को अच्छी बचत हो जाती है, जिसके चलते उन्हें चार महीने में एक बार ट्यूबवेल का बिल भरने में कोई परेशानी नहीं होगी। निगम कर्मचारियों को भी उन्हें बिलों के भुगतान के लिए बार-बार टोकना नहीं पड़ेगा। पिछले तीन-चार साल से विभिन्न कारणों से फसलें बर्बाद होने के कारण किसानों को घाटा सहना पड़ रहा है। इसके चलते अधिकांश किसान बिलों का भुगतान करने में स्वयं को अक्षम पा रहे हैं। इन्हीं हालात को देखते हुए निगम ने किसानों का बिलों के भुगतान की अवधि में विशेष राहत देने का फैसला किया।
निगम ने राहत प्रदान की है : धर्मबीर
^बिजलीनिगम ने किसानों को ट्यूबवेल के बिल हर चार महीने बाद भरने की राहत प्रदान की है। मगर उनके घरेलू बिलों की वसूली पहले की तरह हर दो महीने के अंतराल पर की जाएगी।\\\'\\\' धर्मबीरसिंह, एसडीओ, सब अर्बन, हांसी
hin_Deva hin_Deva hin_Deva hin_Deva hin_Deva